kardosdrur/scandi-wiki huggingface dataset:
Yussuf Poulsen

Yussuf Yurary Poulsen (født 15. juni 1994) er en dansk fodboldspiller, der spiller for den tyske klub RB Leipzig og for det danske landshold.

Klubkarriere

Lyngby 
Poulsen skrev sin første kontrakt med Lyngby BK i december 2009. Inden da havde han spillet som ungdomsspiller i BK Skjold.

I foråret 2012 fik Poulsen forlænget aftalen med Lyngby, så kontrakten løb frem til sommeren 2014. Inden forlængelse af kontrakten havde han debuteret i Superligaen d. 4. december 2011 i en kamp mod AC Horsens.

I efteråret 2012 slog Poulsen for alvor igennem på Lyngbys førstehold i 1. division, hvilket medførte en henvendelse fra den tyske Bundesliga-klub VfB Stuttgart, men Poulsen valgte at blive i Lyngby for at fokusere på sin skolegang og spilletiden i Lyngby.

RB Leipzig 
I sommeren 2013 skiftede Poulsen til den tyske klub RB Leipzig på en fire-årig kontrakt. I september 2017 blev det annonceret, at hans kontrakt med klubben var blevet forlænget frem til 2021.

Landsholdskarriere 
Yussuf Yurary Poulsen har spillet på alle ungdomslandshold fra U/16 og op.

Som de eneste spillere fra 1. division blev Poulsen sammen med Uffe Bech i december 2012 udtaget af landstræner Morten Olsen til Ligalandsholdets træningstur til USA i januar 2013.

I efteråret 2014 fik Yussuf Yurary Poulsen debut for s A-landshold i en EM-kvalifikationskamp mod . Samtidig med, at han var stamspiller på det U/21-landshold, der kvalificerede sig til EM-slutrunden 2015, fortsatte han på A-landsholdet, og 13. juni 2015 scorede Poulsen sit første mål for dette hold i kampen mod , hvilket var medvirkende til den danske 2-0 sejr.

Poulsen var egentlig udtaget til OL i Rio 2016, men måtte efter samråd med Leipzig melde fra kort før afrejsen.

Poulsen scorede sit første mål ved en slutrunde den 16. juni 2018 ved VM i Rusland, hvor han bragte Danmark i front 1-0 mod Peru. Ved EM-slutrunden 2020 (afholdt i 2021) spillede han fem af de seks kampe, og i holdets anden kamp, mod , scorede han efter mindre end to minutter, hvilket var det næsthurtigste mål ved et EM nogensinde. Han scorede også i den sidste puljekamp mod , som Danmark vandt 4-1. Han måtte sidde ude i ottendedelsfinalen mod  på grund af en mindre skade, men kom tilbage igen og spillede med i både kvartfinalen og semifinalen.

Privatliv
Yussuf Yurary Poulsen er søn af en dansk mor og en far fra Tanzania.

Karrierestatistik

Referencer

Eksterne henvisninger 
 
 Profil på danskfodbold.com
 Yussuf Poulsen, All-time Superstats.dk

Fodboldlandsholdsspillere fra Danmark
Fodboldspillere fra Lyngby Boldklub
Fodboldspillere fra RB Leipzig
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Higashifushimi Yorihito

Higashifushimi Yorihito (東伏見宮依仁親王, 19. september 1867 - 27. juni 1922) var en japansk prins og flådeadmiral. Han var overhoved for Higashifushimi-no-miya, en mindre betydningsfuld gren af den kejserlige familie.

Han var den syttende søn af Fushimi Kuniie, der var overhoved for Fushimi-no-miya, den nærmeste gren til den regerende linje af kejserfamilien. Higashifushimi Yoshihito blev adopteret ind i Higashifushimi-no-miya, som han blev overhoved for, da lederen, Komatsu Akihito, døde i 1903. 

Higashifushimi Yoshihito fik en kortvarig uddannelse på det japanske flådeakademi, inden han blev sendt til det britiske flådeakademi i Dartmouth. Herfra kom han på det franske flådeakademi i perioden 1887-1890 og tog eksamen samme sted. I 1891 vendte han tilbage til Japan og indledte sin karriere i den japanske flåde. Han deltog blandt andet i kamp i 1. kinesisk-japanske krig og steg snart til kaptajn. I denne egenskab deltog han i den russisk-japanske krig i 1905, og heri udmærkede han sig, så han modtog den Gyldne Drage-orden. Året efter indtrådte han i den kejserlige flådes generalstab, og i 1909 blev han kontreadmiral. I 1913 blev han viceadmiral, og han blev øverstkommanderende i Yokosuka, en af Japans fire flådedistrikter i 1916. I 1918 blev han admiral, og efter sin død i 1922 blev han posthumt udnævnt til flådeadmiral, en primært ceremoniel titel som flådens øverste i det kejserlige Japan.

Higashifushimi var gift med Iwakura Kaneko, datter af statsmanden Iwakura Tomomi. Parret forblev barnløst, og dermed uddøde Higashifushimi-no-miya med Higashifushimis død.

Militærfolk fra Japan
Rowland Hill (postmand)

Sir Rowland Hill KCB, FRS (født 3. december 1795 i Kidderminster, Worcestershire, død 27. august 1879 i Hampstead) var en engelsk lærer, opfinder og social reformator. Han stod bag en omfattende reform af postvæsenet som man kendte det, på baggrund af konceptet enhedsporto og hans løsninger med forudbetaling af porto, der muliggjorde sikker, hurtig og billig transport af breve. Hill havde senere embedet som statslig posttjenestemand, og han tages normalt til indtægt for det basale koncept for moderne postvæsener, herunder opfindelsen af frimærket.

Eksterne henvisninger 
  "Sir Rowland Hill, K.G.B.", i American Philatelic Society Hall of Fame, 1941

Opfindere fra Storbritannien
Postvæsen
Filateli
Rowland Hill

Rowland Hill er flertydig og kan henvise til:

 Rowland Hill (MP) (c.1495–1561), engelsk parlamentsmedlem for City of London
 Sir Rowland Hill, 1st Baronet Hill of Hawkstone (1705–1783), opførte Hawkstone Park
 Rowland Hill (prædikant) (1744–1833), ukonventionel leder og fortaler for vaccination
 Rowland Hill, 1st Viscount Hill (1772–1842), britisk militær øverstbefalende under Napoleonskrigene
 Sir Rowland Hill (postmand) (1795–1879), pioner indenfor reformationen af postvæsenet
 Rowland Hill, 2nd Viscount Hill (1800-1875), britisk adelig og parlamentsmedlem for Shropshire
 Rowland Hill (kunstner) (1915–1979), nordirsk maler
Snoreleg

Snoreleg er en leg, hvor en snor bundet sammen til en cirkel manipuleres med, på og rundt om ens fingre, undertiden i samarbejde mellem flere mennesker. Snorefigurerne kan også involvere brug af mund, håndled eller fødder. Det kan dreje sig om et enkelt billede, eller figurerne kan skabes og ændres som led i en leg, eller som led i fortællingen af en historie. Snorefigurer har også været brugt som en del af spådomskunst, for eksempel til at forudsige et ufødt barns køn.

Referencer 

Spil og lege
Niels Thorsen

Niels Thorsen er navnet på flere personer:

 Niels Thorsen (amtsforvalter) (1906-1986) – dansk amtsforvalter
 Niels Thorsen (direktør) (født 1922) – dansk direktør og civilingeniør
 Niels Thorsen (historiker) (1947-2000) – dansk historiker, docent, dr.phil.
Zach Woodlee

Zachary Vinson Woodlee (født 27. April 1977) er en amerikansk koreograf og danser. Han er i øjeblikket koreograf og co-producer af tv-serien Glee.

Biografi

Tidligt liv og uddannelse 
Zachary Vinson Woodlee blev født April 27, 1977 i Mesquite, Texas . Han har tre brødre Matt, Beau og Slade, der alle danser. Han er uddannet fra Poteet High School i Mesquite. Woodlee blev kåret til "Mest populære fyr" og blev kaldt "Mr. Poteet". Han senere gik på  University of North Texas .

Zach Woodlee tilbragte sin tidlige liv i sin mors dansestudie i Mesquite. Det bør ikke være nogen overraskelse, at han nu forfølger en karriere i skuespil. I det forløbne år har han lavet nogle imponerende fremskridt.
Woodlee medvirkede i sin første kommercielle rolle, for Pop Rocks, da han var 12 år gammel. Derfra arbejdede han med Kim Dawson studiet i Dallas og vandt UIL stat konkurrence for sin rolle i Davey i en skole spil.

Koreografer fra USA
Niels Thorsen (direktør)

Niels Thorsen (født 10. december 1922 i København, død 20. juni 2021 i Sorgenfri), er en dansk forhenværende direktør, civilingeniør og modstandsmand, bror til Jens Thorsen.

Uddannelse 
Han er søn af civilingeniør Ejnar Thorsen og hustru Meta f. Petersen, blev student fra Øregård Gymnasium 1941 og cand. polyt. 1946. I studietiden var Thorsen med i modstandsbevægelsen, arbejdede på et illegalt våbenværksted og var tilknyttet BOPA og Holger Danske. Den 2. november 1943 blev Niels Thorsen anholdt for forsendelse af illegale blade og sad seks uger i Vestre Fængsel og fire ½ måned i Horserødlejren.

Karriere 
Efter krigen var Thorsen i Schweiz 1947-48, Frankrig 1949-51 og USA 1951-55. Han blev ansat i familiefirmaet Monberg & Thorsen A/S 1955, blev underdirektør 1964 og direktør 1965. Han har desuden været medlem af bestyrelsen for Monberg & Thorsen A/S, J. Saabye & O. Lerche A/S (formand), S. Dyrup & Co. A/S, Vejen Trælasthandel A/S (formand), A/S Phønix, Codan Gummi A/S, A/S Alfred Benzon, Mecobenzon A/S, A/S N.L. Dehn's Dampvaskeri, Zoologisk Have. Han var også medlem af repræsentantskabet for A/S Kjøbenhavns Handelsbank; medlem af bestyrelsen for A/S Kjøbenhavns Handelsbanks studierejselegat (formand) 1973, af Akademiet for de Tekniske Videnskabers finansråds komité fra 1973 og medlem af Børneringens hovedbestyrelse fra 1965 (formand 1972). 25. juli 1980 blev Thorsen Ridder af Dannebrog.

Thorsen blev gift 20. maj 1950 med Anette Dahm (født 25. juli 1926 i København), datter af cand. pharm. Christian Dahm og hustru Grete f. Heckscher.

Kilder 
 
 Kraks Blå Bog 1974

Personer i Kraks Blå Bog (afdøde)
Ingeniører fra Danmark
Riddere af Dannebrog
Erhvervsfolk fra Danmark
Danskere i 1900-tallet
Medlemmer af BOPA
Medlemmer af Holger Danske
Ofre for nazismen fra Danmark
Personer fra København
Studenter fra Øregård Gymnasium
Poulnabrone Dolmen

Poulnabrone Dolmen eller Poulnabronedyssen er en gammel dysse i kalkstenslandskabet Burren i grevskabet Clare i Irland. Dyssen kan dateres tilbage til yngre stenalder, sandsynligvis mellem 3800 og 3200 f.Kr. Dyssen består af en topsten på ca. fire meter støttet af to mindre piller.

Poulnabrone Dolmen (Poll na mBrón på irsk) betyder "hullet i kværnstenen". Den er udformet som en Wedge Tomb, en relativ sjælden form for gravkammer.  Den består af en stor, opretstående stenblok, der er ca. 4 meter høj og bæres af piller. Den første del af monumentet bev fundet i 1985, men da der blev konstateret en sprække i en af pillerne i 1985. Dyssen blev demonteret og den ødelagte sten blev erstattet. Der blev i den anledning foretaget udgravninger, og man fandt resterne af seksten voksne og børn begravet under monumentet. Der blev også fundet et øksehoved og flere pilespidser af flint.

Referencer

Eksterne links 
 Dybdebeskrivelse af Poulnabrone – Ian Kuijts side (engelsk)
 Megalithicireland (engelsk)

Bygninger, konstruktioner og anlæg i Irland
Tagaq

Tanya Tagaq Gillis kendt som Tagaq er en strubesanger af inuitisk herkomst. Hun stammer fra Cambridge Bay (Iqaluktuutiaq), Nunavut, i Canada.

Referencer

Eksterne henvisninger 
 tanyatagaq.com
 

Sangere fra Canada
Jens Thorsen

Jens Thorsen (24. august 1921 i København – 24. juni 1996) var en dansk direktør, civilingeniør og modstandsmand, bror til Niels Thorsen.

Uddannelse 
Han er søn af civilingeniør Ejnar Thorsen og hustru Meta f. Petersen, blev student fra Øregård Gymnasium 1940 og cand. polyt. 1945. I studietiden var Thorsen med i modstandsbevægelsen og var tilknyttet BOPA og Holger Danske. 1. april 1945 måtte han flygte til Sverige, hvor han indgik i Den Danske Brigade.

Karriere 
Efter krigen var Thorsen i Stockholm 1945-47 og USA 1947-51. Han blev ansat i familiefirmaet Monberg & Thorsens afdeling i Stockholm 1951, var ansat i København fra 1955, blev underdirektør i selskabet 1964 og direktør 1965. Han var desuden medlem af bestyrelsen for Monberg & Thorsen A/S (formand), Danish Arctic Contractors (formand), Greenland Petroleum Consortium K/S (formand), J. Saabye & O. Lerche  A/S, S. Dyrup & Co. A/S, A/S Farve- og Lakfabrikken S. Dyrup & Co., A/S Det Østasiatiske Kompagni, Ejnar og Meta Thorsens Fond (formand). Han var tillige medlem af Dansk Arbejdsgiverforenings hovedbestyrelse fra 1966 og forretningsudvalg fra 1967, af bestyrelsen for Entreprenørforeningen fra 1966 (næstformand 1967), af Arbejdsrådet fra 1968, af tilsynsrådet for Grønlands Tekniske Organisation 1971 og af Akademiet for de Tekniske Videnskaber fra 1966. Han var Kommandør af Dannebrogordenen.

Thorsen blev gift 29. marts 1947 med Sigrun Margareth Botha (født 2. november 1921 i Oslo), datter af lærer Christian Botha (død 1955) og hustru Jensine Marie født Vierli.

Kilder 
 
 Kraks Blå Bog 1974

Personer i Kraks Blå Bog (afdøde)
Ingeniører fra Danmark
Kommandører af Dannebrog
Erhvervsfolk fra Danmark
Danskere i 1900-tallet
Medlemmer af BOPA
Medlemmer af Holger Danske
Personer fra København
Den Danske Brigade
Medlemmer af Akademiet for de Tekniske Videnskaber
Studenter fra Øregård Gymnasium
Peder Blicher Olsen

Peder Blicher Olsen (født 21. juli 1759 i Maribo, død 2. marts 1832 i København) var en dansk diplomat, bror til Gottsche Hans Olsen.

Karriere 
Olsen var søn af Rasmus Olsen, forpagter af Ulriksdal på Lolland, og Elisabeth Marie født Kaalund. Han sattes 1774 i Roskilde Katedralskole, hvorfra han dimitteredes 1777. Det følgende år tog han examen philosophicum og privatiserede i København. 1781-82 boede han på Valkendorfs Kollegium. Han fik 1782 ansættelse hos stiftamtmand Albrecht Philip Levetzau i Christiania og var der i huset indtil 1784, da han med familien drog tilbage til den danske hovedstad. Olsen udnævntes 1784 til volontær i General-Toldkammeret, derefter blev han 1785 konsulatssekretær i Marokko, hvilken stilling han beklædte et par år. Derpå ansattes han 1787 som legationssekretær i Berlin, hvilken post han 1789 ombyttede med et sekretariat i udenrigsministeriet og blev 1793 konsul i Marokko. 1800 sendtes Olsen som ministerresident og generalkonsul til De forenede Stater i Nordamerika, og medens han virkede på denne post, tildeltes der ham 1801 titlen gehejmelegationsråd. Han blev meget alvorlig angrebet af den gule feber og måtte 1803 opgive sin diplomatiske stilling. Olsen levede derefter i Fredensborg og København, uden at han nogen sinde fuldstændig overvandt sygdommens eftervirkninger. 1815 afskedigedes han af statstjenesten og udnævntes samme år til konferensråd. Han døde i København 2. marts 1832. Som embedsmand havde Olsen ry for retsindighed og dygtighed.

Kunstnerisk virksomhed 
Ved siden af sin gerning i statens tjeneste udfoldede han nogen litterær virksomhed. Han optrådte som oversætter af latinske, franske, tyske og engelske skrifter og forsøgte sig som digter. Han udgav 1785 en digtsamling under titlen: En Dags Læsning, og 1815 fulgte en ny samling, hvilken han kaldte To Dages Læsning. Disse arbejder har vel ikke synderlig poetisk værdi; men man kan ikke frakende forfatteren som visedigter et vis sarkastisk lune. 1813 udgav Olsen skriftet Et og andet, hvori han udtalte sig om forskellige spørgsmål, lige fra Jødefejden til dansk kornbrændevin. På skriftets titelblad betegnede han sig "Blicherolsen", hvilket navn han antog for at forebygge en forveksling af hans og hans nævnte broders navn.

Olsen ægtede 4. august 1785 i Vor Frue Kirke Cathrine Brorsen (Brosen, Brodersen) (døbt 10. februar 1764 i Sankt Nikolaj Kirke, København - 11. december 1835 sammesteds), datter af citronhandler, senere brændevinsbrænder og rodemester Jens Olsen Brorsen (ca. 1715-1788, gift 1. gang med Cathrine Olsdatter, død 1759) og Kirstine Jørgensdatter Roed (ca. 1735-tidligst 1798).

Han er begravet på Garnisons Kirkegård.

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 Dagen 1832, nr. 67.

Konsuler fra Danmark
Oversættere fra Danmark
Digtere fra Danmark
Danskere i 1700-tallet
Danskere i 1800-tallet
Personer fra Maribo
Dansksprogede forfattere fra Danmark
Konferensråder fra Danmark
Wa (Ghana)

Wa er regionshovedstad og største by i regionen Upper West i Ghana. Den er også centrum for stammen wala, og var hjemsted for deres høvding, Wa-Na-høvdingen, indtil 1998. Byen ligger ca. 30 km fra grænsen til  Burkina Faso mod vest, men omkring 150 km fra Tamale, der regnes for hovedbyen i det nordlige Ghana.

Et stort flertal blandt walaene er muslimer, og dette gør Wa til den største ghanesiske by som er domineret af islam.

Blandt byens seværdigheder finder man Wa-Na-paladset, et bymuseum, mange moskéer og en flodhestepark.

Byer i Ghana
Niemann

Niemann, Nieman:
 Bjarke Niemann, forsanger i det danske synth rock band Spleen United
 Christian Niemann "C. N." Rosenkilde (1786, Slagelse  1861, København), en dansk skuespiller
 Gaute Niemann, en dansk bassist og keyboardspiller
 Gunda Niemann-Stirnemann, née Kleemann (* 1966, Sondershausen)
 Hans Niemann (2003-), amerikansk skakstormester
 Synne Garff, née Niemann (* 1967), en dansk forfatter og kommunikationsrådgiver

Se også 
 Naumann
 Neumann, Neuman, Newman
 Herkommer (Herkomer)

Nedertyske efternavne
Yupik

Yupik er en betegnelse for flere folkegrupper (og indgår normalt ikke under betegnelsen inuiter), der er bosat i Sydvestalaska og Tjuktjerhalvøen i Rusland. I Alaska lever omkring 22.000 yupik'er.

Selv kalder de sig yuhyt (= folk) eller yupikhyt (= virkelige folk). Til ulige tider har folkeslaget været kendt under andre betegnelser.

Central-alaskiske yupik'er lever i Yokun-Kuskokwin-deltaet ved Kuskokwim-floden og ved Bristolbugten. Stillehavs-yupik'er (alutiiq eller sugpiac) lever på Alaskahalvøen, ved kysten og på øerne i det sydlige Midt-Alaska. De sibiriske yupik'er og naukan-folk lever i det østlige Rusland og på den til Alaska hørende St. Lawrence Island.

Noter 

Inuitter
Folkeslag i Rusland
Folkeslag i Nordamerika
Wa

Wa kan vise til flere artikler:

 Wa (folk) (佤), en etnisk gruppe i Kina
 Wa (roman) af Mo Yan fra Kina
 Wa (japansk) (和), et lingistisk koncept i japansk sprog
 Wa er også et gammel navn for Japan
 Wa-staten – en de facto uafhængig region i Myanmar
 Wa, Ghana, en by i Ghana

WA er en forkortelse for:
 Washington, delstat i USA
 Western Australia, delstat i Australien
SMILES

SMILES (simplified molecular input line entry system) er en specifikation i form af en linje notation til at beskrive strukturen af kemiske molekyler ved brug af korte ASCII strenge. SMILES strenge kan importeres af de fleste kemiske redigeringssoftware og konverteres til to- eller tre-dimensionelle tegninger af molekylet.

Eksempler på SMILES strenge

Referencer

Eksterne henvisninger
 "SMILES – A Simplified Chemical Language"
 The OpenSMILES home page
 "SMARTS – En SMILES udvidelse"
 Daylight SMILES tutorial

Kemisk nomenklatur
Bourke

Bourke er en by i den norvestlige del af New South Wales, Australien, beliggende ca. 800 km. nordvest for Sydney, ved sydbredden af Darling River. Indbyggertallet var i 2006 2,145, hvoraf ca. 33% er oprindelige australiere, idet området oprindeligt var befolket af Ngemba-stammen. 
 
Den første opdagelsesrejsende i området var Charles Stuart, som navngav området i 1828. I 1835 begyndte indvandrernes bosættelser. De fulgte traditionen og byggede små hytter efter lokal tradition.
Bourke fik status som bymæssig bebyggelse i 1869 nd soon established itself as the outback trade hub of New South Wales with sog blev hurtigt et vigtigt center for industri, som i 1885 blev udbygget med en jernbanestation. I 1946 blev der oprettet et reservat for aboriginerne, der var blevet fordrevet fra de omkringliggende egne.  I dag er der 21 forskellige registrerede sprog i byen.

Referencer

Galleri

Eksterne links 
 Bourke Shire Council website 
 Bourke Tourism Information website
 Bourke and district tourist attractions
 2WEB - "The Voice of the Outback" - community radio station

Byer i New South Wales
Oluf Nicolai Olsen

Oluf Nicolai Olsen (4. marts 1794 i Køge – 19. december 1848 i København) var en dansk officer og korttegner.

Olsen blev officer 1812 og var 1830 avanceret til sekondkaptajn og kommandør for minør- og sapørkompagniet; samme år blev han lærer i topografi og tegning ved Den kongelige militære Højskole, idet han 1815 havde taget landmålereksamen; 1817-19 gennemgik han Kunstakademiet, og fra 1825 ledede han Videnskabernes Selskabs topografiske arbejder. I 1836 ansattes han som divisionskvartermester i Generalstaben, forfremmedes 1839 til major og 1842 til chef for den nye topografiske afdeling, under hvilken foruden Generalstabens egne målinger Videnskabernes Selskabs og professor Schumachers opmålinger henlagdes. I 1848 blev han oberst i Generalstaben.

Som topograf og korttegner har Olsen udfoldet en meget stor virksomhed; hans betydeligste arbejder er: Plantegeografisk Atlas (til J.F. Schouws Plantegeografi 1824), Esquisse orographique de l'Europe (sammen med J.H. Bredsdorff, 1824, ny udgave 1830), Ledetraad ved Forelæsningerne i Topografi og Geodesi (1830-32), Topografisk Tegnekunst (1831-36), Atlas til J. F. Schouw's Naturskildringer (1832-35), Generalkort over Sønderjylland (1836), Atlas pour le tableau du climat de l'Italie (1839), Generalkort over Kongeriget Danmark med Hertugdømmet Slesvig (1841—42), Atlas især med Hensyn til Ungdommens Undervisning (1842-44), Generalkort over Hertugdømmet Lauenburg (1844), Kort over Island (1844-49), Generalkort over Island (1849) samt de indtil 1849 udgivne atlasblade af Generalstabens kort over Danmark.

Ikke alene er Olsens kort kunstnerisk og omhyggelig udførte, men de er til dels banebrydende, idet for eksempel i Esquisse de l'Europe de orografiske forhold er fremstillede ved ækvidistante horisontalkurver, skønt kortet er i en lille målestok, hvorfor det blev prisbelønnet af det geografiske selskab i Paris. Også Topografisk Tegnekunst har haft stor betydning, idet det har dannet grundlag for udførelsen af samtlige generalstabens kort, medens hans skoleatlas er særdeles omhyggeligt, overskueligt og smagfuldt. Endelig har Olsen med udmærket dygtighed og flid iværksat Danmarks topografiske opmåling. 1837-40 var han medudgiver af Militært Repertorium. I 1829 blev han Ridder af Dannebrog og 1840 Dannebrogsmand. Han er begravet på Garnisons Kirkegård.

Kilder 

 
 

Kartografer fra Danmark
Topografer fra Danmark
Artilleriofficerer fra Danmark
Danskere i 1800-tallet
Personer fra Køge
Riddere af Dannebrog
Salmonsens
Medlemmer af Kungliga Krigsvetenskapsakademien
Voucher

En voucher, også kaldet en værdikupon eller et gavekort, er et værdipapir, som har en påtrykt værdi, men kun kan benyttes ved særlige lejligheder eller til at benytte særlige tilbud. Vouchers er ofte benyttet indenfor turismen som bevis for en navngiven kundes ret til en særlig service, f.eks. udstedt af et rejsebureau. Vouchers er ligeledes en hyppigt anvendt betalingsform ved køb af mobiltelefoner eller simkort. I Italien og Spanien udgør denne type salg af mobiltelefoner således ca. 90% af den samlede omsætning. Vouchers benyttes også som betalingsmiddel på internettet

Betalingssystemer